Bronislovas Brazdžius

Bronislovas Brazdžius (1926 m. balandžio 15 d. Gataučiuose, Biržų aps. – 2000 m. sausio 11 d. Klaipėdoje) – pedagogas, kunigas, visuomenės veikėjas.

 Biografija 

1943 m. baigė Vabalninko progimnaziją, 1947 m. baigė Biržų gimnaziją, 1948–1951 m. mokytojavo Biržuose. 1952 m. įstojo į Kauno kunigų seminariją. Kunigu įšventintas 1957 m. balandžio 17 d.

1957–1958 m. vikaras Varniuose, 1958–1961 m. Telšių Šv. Antano Paduviečio katedroje, 1961–1967 m. Klaipėdoje. 1967–1970 m. klebonas Gardamo Šv. Roko bažnyčioje, 1970–1973 m. Veiviržėnų Šv. apaštalo evangelisto Mato bažnyčioje, 1973–1976 m. Švėkšnos Šv. apaštalo Jokūbo bažnyčioje, 1976–1986 m. Salantų Švč. Mergelės Marijos Ėmimo į dangų bažnyčioje. Nuo 1986 m. iki mirties Palangos Švč. Mergelės Marijos Ėmimo į dangų bažnyčios altaristas. 2000 m. sausio 14 d. palaidotas Palangos bažnyčios šventoriuje.Brazdžius Bronislovas. Žemaičių žemė. Nuoroda tikrinta 2025-02-12.

 Literatūra 

 Kazys Misius. Iš Salantų bažnyčios ir parapijos istorijos. - Salantų bažnyčia. Žemaičių praeitis. - Vilniaus dailės akademijos leidykla, 2011. - T. 15. - P. 95.

Brazdžius Bronislovas
Brazdžius Bronislovas